8. ΒΑΣΙΛΙΚΟΝ ΔΙΑΤΑΓΜΑ της 6/10 Ιουν. 1952 (ΦΕΚ Α΄ 159) Περί καταργήσεως του Εκτάκτου Στρατοδικείου Αεροπορίας. Έχοντες υπ’ όψιν τας διατάξεις των, άρθρ. 204 και 215 του υπ’ αριθ. 2803/1941 Α. Νόμου «περί Στρατιωτικού Ποινικού Κώδικος» και Νόμ. 1975/1951 «περί εκδικάσεως των υπό του Γ΄/1946 Ψηφίσματος και των Α.Ν. 509/47, 512/48, 516/48 και 733/48 προβλεπομένων αδικημάτων εν περιπτώσει μη λειτουργίας Εκτάκτων Στρατοδικείων», ως και την υπ’ αριθ. 328/1952 γνωμοδότησιν του Συμβουλίου της Επικρατείας, προτάσει των Ημετέρων επί της Δικαιοσύνης, Εθνικής Αμύνης και Εσωτερικών Υπουργών, απεφασίσαμεν και διατάσσομεν: Άρθρ.1.-1.Το δια του από 16/18.7.1947 Β.Δ/τος συσταθέν και εδρεύον εν Αθήναις, Έκτακτον Στρατοδικείον Αεροπορίας, καταργείται. 2.Αι ενώπιον του καταργουμένου Εκτάκτου Στρατοδικείου Αεροπορίας εκκρεμείς υποθέσεις μεταβιβάζονται εις τας αρμοδίας Δικαστικάς Αρχάς, συμφώνως τω άρθρ. 4 του Νόμ. 1975/1951. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τους αυτούς επί της Δικαιοσύνης, Εθνικής Αμύνης και Εσωτερικών Υπουργούς ανατίθεμεν την δημοσίευσιν και εκτέλεσιν του παρόντος. 